7.3.2015. Službeni list Europske unije L 64/17 PROVEDBENA UREDBA KOMISIJE (EU) 2015/377 od 2. ožujka 2015. o utvrđivanju modela dokumenata potrebnih za isplatu godišnjeg iznosa u skladu s Uredbom (EU) br. 514/2014 Europskog parlamenta i Vijeća o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama ('), a posebno njezin članak 44. stavak 3., budući da: (1) — Člankom 44. stavkom 1. Uredbe (EU) br. 514/2014 propisuje se da svaka država članica podnosi dokumente koji se zahtijevaju prema članku 59. stavku 5. Uredbe (EU, Euratom) br. 966/2012 Europskog parlamenta i Vijeća (*) i koji služe kao zahtjev za plaćanje godišnjeg iznosa. U tu je svrhu potrebno uspostaviti modele prema kojima bi države članice trebale sastavljati dokumente. (2) — Kako bi se omogućila brza primjena mjera predviđenih u ovoj Uredbi te kako se ne bi odgađala priprema zahtjeva država članica za isplatu, Uredba bi trebala stupiti na snagu sljedećeg dana od dana objave u Službenom listu Europske unije. (3) — Ujedinjena Kraljevina i Irska obvezane su Uredbom (EU) br. 514/2014 te ih stoga obvezuje i ova Uredba. (4) = Ne dovodeći u pitanje uvodnu izjavu 47 Uredbe (EU) br. 514/2014, Dansku ne obvezuje Uredba (EU) br. 514/2014 ni ova Uredba. (5) — Mjere predviđene u ovoj Uredbi u skladu su s mišljenjem Odbora za Fond za azil, migracije i integraciju te unutarnju sigurnost, DONIJELA JE OVU UREDBU: Članak 1. Modeli zahtjeva za isplatu godišnjeg iznosa Modeli koji se trebaju koristiti za podnošenje zahtjeva za isplatu godišnjeg iznosa navedeni su u prilozima I.—IV. Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u državama članicama u skladu s Ugovorima. Sastavljeno u Bruxellesu 2. ožujka 2015. Za Komisiju Predsjednik Jean-Claude JUNCKER () SLL 150, 20.5.2014., str. 112. (*) Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).